section_heading: Popularizacija znanosti
paragraph_text: Glavni projekti tima su Mozak voli zdravo i Znanost za sve, a kao glavni cilj imaju kroz edukativno-zabavne radionice i predavanja objasniti i približiti znanstvene teme mlađim skupinama potičući ih na razmišljanje, istraživanje i vlastitu kreativnost. Radionicama u sklopu Znanost za sve obilaze škole u Zagrebu i okolici te mnogobrojne znanstvene manifestacije na kojima dopiru do velikog broja djece i nastoje već kod onih najmanjih pobuditi interes za znanošću.